Šarlruā

Šarlruā (franču, nīderlandiešu un , ) ir pilsēta Beļģijas dienvidrietumu daļā, Valonijā, pie Sambras upes. Atrodas 50 kilometrus uz dienvidiem no Briseles, Ardēnu priekškalnēs. Lielākā Valonijas pilsēta. Atrodas apvidū, kurā vēsturiski attīstījusies kalnrūpniecība un smagā rūpniecība. Arī mūsdienās pilsētas apkārtnē redzami milzīgi terikoni — nevērtīgo iežu kalni no šahtām.

 Vēsture 
Pilsēta dibināta 1666. gadā kā Spānijas cietoksnis un nosaukta Spānijas karaļa Karlosa II vārdā.

1693., 1746. un 1794. gadā pilsētu ieņēma franči. Pirms Vaterlo kaujas pilsētā uzturējās Napoleons.

Jau pirms 2000 gadiem pilsētas apkārtne bija pazīstama kā dzelzs rūdu un akmeņogļu ieguves rajons, tāpēc 19. gadsimta sākumā Šarlruā kļuva par vienu no rūpnieciskās revolūcijas centriem Eiropā. Attīstījās akmeņogļu ieguve, metalurģija un stikla rūpniecība. Kaut arī pēdējā ogļu šahta tika slēgta 1984. gadā, Šarlruā vēl aizvien ir viens no lielākajiem Eiropas smagās rūpniecības centriem.

20. gadsimta 90. gados Šarlruā kļuva bēdīgi slavena kā maniaka Marka Ditrū mītnes vieta.

 Cilvēki 
Šarlruā dzimuši:
 Žoržs Lemetrs (Georges Lemaître) (1894—1966) — astronoms, matemātiķis un katoļu mācītājs
 Sadraudzības pilsētas 
Šarlruā sadraudzības pilsētas ir:

 Irsona, Francija
 Senžunēna, Francija
 Selesta, Francija
 Šramberga, Vācija
 Valdkirha, Vācija
 Manopello, Itālija
 Kazarāno, Itālija
 Folonika, Itālija
 Himedži, Japāna (kopš 1965)
 Doņecka, Ukraina (kopš 1983)
 Pitsburga, ASV

 Atsauces 

 Ārējās saites 

Kategorija:Beļģijas pilsētas
Kategorija:Eno